text: Evnið í leikinum er einki broytt síðan sjeytiárini – tíverri, kunnu vit siga: Stríðið hjá tí vanliga fólkinum at yvirliva og klára seg við teimum fáu oyrunum, mann hevur eftir, tá skatturin er farin við sínum og bankin og streymurin og oljan og alt hitt við sínum, er enn líka aktuelt. Í leikinum gera konurnar uppreistur, tá prísirnir á matvørum enn einaferð fara upp: Í staðin fyri at gjalda tað, tað kostar, so gjalda tær tað, tað kostaði í gjár ella í síðstu viku – og summar gjalda enntá slett einki. Hesar ólógligu matvørur mugu tó krógvast, fyrst fyri monnunum og síðan fyri politinum, og knappliga eru allar konur í grannalagnum uppá vegin samstundis – og allar í minst níggjunda mánað! Tað, sum stendst burturúr, er hvørki meir ella minni enn ein reindyrkað farsa!
text: #000004